ইতিমধ্যেই যুধিষ্ঠির আবার শুনতে পেলেন পদ্মব্যুহের থেকে কৃষ্ণের পাঞ্চজন্যনিনাদ। কেনো কৃষ্ণ শংখধ্বনি করছেন? চিন্তায় আকুল হয়ে পরলেন যুধিষ্ঠির। তৎক্ষনাৎ ভীমকে নির্দেশ দিলেন পদ্মব্যুহের মধ্যে ঢুকে অর্জুনকে সাহায্য করতে। ভীম রাজী কিন্তু তার আগে ধৃষ্টদ্যুম্নকে ভালো করে বুঝিয়ে দিলেন যুধিষ্ঠিরকে রক্ষা করার দায়িত্ব তাকেই নিতে হবে। এরপর মহাযুদ্ধের প্রস্তুতি। কিরাতদেশীয় মদ্যপানে আরক্তলোচন ও উজ্জীবিত হয়ে হয়ে ভীম তখুনি তার সারথি বিশোককে নিয়ে ব্যুহের দিকে চললেন।বিকর্ণ সহ একুশ জন ধৃতরাষ্ট্র পুত্র খুব চেষ্টা করলো তাকে আটকাতে কিন্তু ভীমসেনকে থামানো গেলো না।